DIRECȚIA GENERALĂ BIODIVERSITATE

Nr. înreg.: DGB/121491/

 **Aprob**

**Secretar de Stat**

**Robert Eugen SZEP**

**REFERAT DE APROBARE**

Având în vedere prevederile art. 43 alin. (5^2) din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările și completările ulterioare, în care se menţionează „Pentru încadrarea/reîncadrarea peşterilor sau sectoarelor de peşteri în clasele A, B, C şi D, se constituie, prin ordin al conducătorului autorităţii publice centrale pentru protecţia mediului şi pădurilor, Comisia Patrimoniului Speologic, care funcţionează sub coordonarea autorităţii publice centrale pentru protecţia mediului şi pădurilor, pe baza unui regulament propriu. Comisia Patrimoniului Speologic este formată din specialişti ai Institutului de Speologie "Emil Racoviţă" al Academiei Române, ai Federaţiei Române de Speologie şi ai altor instituţii şi organizaţii naţionale cu competenţe în domeniul explorării, protecţiei şi conservării patrimoniului speologic.”

Art. 1- Art. 4 (1) va avea următorul cuprins *„Membrii Comisiei Patrimoniului Speologic sunt nominalizați pentru un mandat de 3 ani, care poate fi reînoit”*, această modificare a fost operată, tocmai pentru a susține desfășurarea în continuare în condiții optime a activității CPS, astfel Comisia va putea avea în continuare, în componență persoane cu o experiență deja formată.

Art. 2- Art.8 (1) va avea următorul cuprins: „Secretariatul tehnic al Comisiei Patrimoniului Speologic este asigurat de Institutul de Speologie Emil Racoviță (ISER)”

această modificare urmărește ca, CPS să conțină numai membrii care să poată asigura un suport tehnic de specialitate.

Art. 3- În cadrul art.8 (2) se va introduce un nou alin. f) care va avea următorul cuprins: „Institutul de Speologie Emil Racoviță nominalizează o persoană din cadrul institutului pentru realizarea responsabilităților enumerate la alin. a)-e), este in concordanță cu modificarea care a survenit în cadrul art 8 (1).”

Mandatul membrilor CPS expiră la data de 24.04.2023, iar MMAP are obligația de a scoate la concurs cele 7 poziții de expert din cadrul Comisiei, astfel considerăm oportune modificările la OM 2227/2016, tocmai pentru ca, CPS să beneficieze în continuare de experiența acumulată. Având în vedere că numărul persoanelor calificate în acest domeniu este redus, iar acțiunea de evaluare și autorizare a activităților în peșteri este una complexă, se impune eliminarea restricțiilor referitoare la candidatura membrilor CPS.

Ținând cont de precizările anterioare, considerăm oportună respectarea prevederilor *art. 7 alin. (13) din Legea 52/2003 privind transparența decizională în administrația publică, republicată, astfel* *“prin excepţie de la prevederile alin. (2), în cazul reglementării unei situaţii urgente sau a uneia care, din cauza circumstanţelor sale excepţionale, impune adoptarea de soluţii imediate, în vederea evitării unei grave atingeri aduse interesului public, proiectele de acte normative se supun adoptării şi anterior expirării termenului prevăzut de respectivul alineat”*, supunem spre avizare prezentul proiect de ordin.

**Director General**

**Daniela DRĂCEA**

 Elaborat: Antonia OPRIȘAN

 Consilier, Direcția Generală Biodiversitate